Z A P I S N I K
31. sjednice Vijeća Gradske četvrti Brezovica, 
održane 23. prosinca 2019. u sjedištu Gradske četvrti Brezovica,
 Brezovička cesta 100, s početkom u 19,00 sati


Nazočni članovi Vijeća Gradske četvrti Brezovica: 
Marina Pucević, Vladimir Iviček, Dario Cerovski, Damir Dasović, Tomo Ferko, Ivica Mavračić,  Božidar Puljanić, Vesna Šantek, Srećko Tatar, Irena Poje-Oxenham i Žarko Vučak.

Nazočni djelatnici Gradskog ureda za mjesnu samoupravu: 
Milan Kulaš, voditelj odsjeka i Stjepan Tomislav Križanić, stručni referent za rad gradskih četvrti i mjesnih odbora.

Sjednicu otvara Marina Pucević, predsjednica Vijeća Gradske četvrti Brezovica.  Pozdravlja nazočne, konstatira da sjednici nazoči 11 članova Vijeća, čime su stečeni uvjeti za raspravu i pravovaljano odlučivanje. Prije utvrđivanja dnevnog reda otvara raspravu o zapisniku 30. sjednice. Obzirom da se nitko nije javio za riječ, daje zapisnik na usvajanje. 
Vijeće je jednoglasno usvojilo zapisnik 30. sjednice.
Marina Pucević konstatira da su članovi Vijeća primili prijedlog dnevnog reda. Predlaže da se dnevni red dopuni točkom: Prijedlog zaključka o davanju mišljenja na Prijedlog zaključka o podizanju Spomenika Zlatku Balokoviću, a da se briše točka 3. Prijedlog zaključka o prijedlozima kandidata za suce porotnike Općinskog suda u Novom Zagrebu, obzirom da nije bilo prijedloga kandidata. Otvara raspravu o dnevnom redu. Obzirom da se nitko nije javio za riječ, predlaže sljedeći  

dnevni red:  

1. Prijedlog zaključka o izmjeni Financijskog plana Gradske četvrti Brezovica za 2019. 
2.  Prijedlog zaključka o izmjeni Plana komunalnih aktivnosti Gradske četvrti Brezovica u 2019. 
3. Prijedlog zaključka o davanju mišljenja na Prijedlog zaključka o podizanju spomenika Zlatku Balokoviću 
4. Pitanja, prijedlozi i obavijesti

Vijeće je jednoglasno (11 „za“) usvojilo naprijed navedeni dnevni red.


Ad 1. Prijedlog zaključka o izmjeni Financijskog plana Gradske četvrti Brezovica za 2019. 
 
Marina Pucević konstatira da su članovi Vijeća primili Prijedlog zaključka, obrazlaže isti te otvara raspravu. Obzirom da se nitko nije javio za riječ daje Prijedlog na glasovanje
.
[bookmark: _GoBack]Vijeće je jednoglasno (11 „za“) donijelo 

ZAKLJUČAK
o izmjeni Financijskog plana Gradske četvrti Brezovica za 2019.


Zaključak je sastavni dio ovoga zapisnika.

Ad 2. Prijedlog zaključka o izmjeni Plana komunalnih aktivnosti Gradske četvrti 
          Brezovica  u 2019. 
Predsjednica Vijeća, Marina Pucević konstatira da su članovi Vijeća primili Prijedlog zaključka,   obrazlaže isti te otvara raspravu. Obzirom da se nitko nije javio za riječ, daje prijedlog na glasovanje.
Vijeće je jednoglasno (11 „za“) donijelo	
		
ZAKLJUČAK
 o izmjeni Plana komunalnih aktivnosti Gradske četvrti Brezovica u 2019. 

Zaključak je sastavni dio ovoga zapisnika.


Ad 3.  Prijedlog zaključka o davanju mišljenja na Prijedlog zaključka o podizanju
           spomenika Zlatku Balokoviću 

Marina Pucević konstatira da su članovi Vijeća primili Prijedlog zaključka, obrazlaže isti te otvara raspravu. Obzirom da se nitko nije javio za riječ,  daje Prijedlog na glasovanje.

Vijeće je jednoglasno (11 „za“) donijelo
	
ZAKLJUČAK
o davanju mišljenja na Prijedlog zaključka o podizanju spomenika Zlatku Balokoviću

1. Na zamolbu Stručne službe gradonačelnika Vijeće je razmotrilo Prijedlog zaključka o podizanju Spomenika Zlatku Balokoviću
2. Vijeće je suglasno s prijedlogom iz točke 1. zaključka.
3. Ovaj se zaključak dostavlja Stručnoj službi gradonačelnika.


 Ad 4. Pitanja, prijedlozi i obavijesti 

Predsjednica Vijeća otvara  četvrtu točku dnevnoga.
Damir Dasović upozorio je da je su vrijeme misa u crkvi u Brezovici sve više provala u automobile parkirane na parkiralištu kod crkve. Predložio je postavljanje videonadzora i pojačanje rasvjete te da se o istom obavjesti policija.
Marina Pucević predlaže da se s navedenim problemom upozna Vijeću za prevenciju Gradske četvrti Brezovica te da se Policijskoj upravi zagrebačkoj uputi zamolba za pojačanu ophodnju na oko crkve.
Vladimir Iviček dao je informaciju da se je uspjelo uvrstiti u Proračun Grada Zagreba za 2020. proširenje PŠ Kupinečki Kraljevec s izgradnjom sportske dvorane. Na Vijeću je samo da se potrudi ubrzati izdavanje građevinske  dozvole za isto.
Marina Pucević svima se zahvalila na suradnji u ovoj godini te je čestitala nadolazeće blagdane. Obzirom da se više nitko nije javio za riječ zatvorila je točku dnevnoga reda i zaključila sjednicu. 

    Sjednica je završila u 19,35 sati.

KLASA: 026-03/19-001/127
URBROJ: 251-06-11-8-19-2
Brezovica, 23. prosinca 2019.

           Zapisnik vodio:
 Stjepan Tomislav Križanić


Predsjednica Vijeća 
Gradske četvrti Brezovica

Marina Pucević, bacc.oec.


























